METEO, 16 iulie 2021. Vremea va fi caniculară, dar va ploua în anumite zone.
În vestul, nord-vestul, sud-vestul și, parțial, în centrul țării, vremea va fi în general instabilă. Temperaturile maxime se vor încadra între 27 de grade C în Maramureș şi 36 de grade C. În Capitală, indicele temperatură-umezeală (ITU) va depăși pragul critic de 80 de unități al disconfortului termic.
În vestul, nord-vestul, sud-vestul și, parțial, în centrul țării, vremea va fi în general instabilă, vor fi înnorări temporar accentuate, averse ce vor avea și caracter torențial, frecvente descărcări electrice, intensificări de scurtă durată ale vântului și, izolat, vijelii și grindină. Local, cantitățile de apă vor depăși 25…40 l/mp. În restul teritoriului, vremea va fi călduroasă, local caniculară la amiază, disconfortul termic se va menţine accentuat, cerul va fi variabil și doar izolat și trecător se vor semnala fenomene de instabilitate atmosferică, mai ales la munte. Temperaturile maxime se vor încadra între 27 de grade Celsius în Maramureș şi 36 de grade Celsius în sudul Munteniei și Lunca Dunării, iar cele minime vor fi cuprinse între 10 grade Celsius în depresiuni şi 24 de grade Celsius pe litoral.Vremea în BucureștiVremea va fi în continuare călduroasă, caniculară la amiază, iar indicele temperatură-umezeală (ITU) va depăși pragul critic de 80 de unități al disconfortului termic. Cerul va fi variabil, iar vântul va sufla slab și moderat. Temperatura maximă se va situa în jurul valorii de 35 de grade Celsius, iar cea minimă va fi de 17…19 grade Celsius.Vremea la munteÎn Carpații Occidentali și în nordul Carpaților Orientali, vremea va fi în general instabilă, vor fi înnorări temporar accentuate, averse ce vor avea și caracter torențial, frecvente descărcări electrice, intensificări de scurtă durată ale vântului și, izolat, posibil vijelii și grindină. Local, cantitățile de apă vor depăși 25…40 l/mp. În restul zonei montane, cerul va fi variabil și doar izolat și trecător se vor semnala fenomene de instabilitate atmosferică. Valorile termice vor fi în scădere în masivele din vestul țării, dar se vor menține ridicate în rest.Vremea la mareVremea va fi călduroasă în orele amiezii, când disconfortul termic va fi ridicat, iar pe alocuri indicele temperaturăumezeală va atinge pragul critic de 80 de unități. Cerul va fi predominant senin, iar vântul va sufla slab și moderat. Temperaturile maxime se vor încadra între 29 și 31 de grade Celsius, iar cele minime între 21 și 25 de grade Celsius, cu cele mai ridicate valori în deltă. Temperatura apei mării va fi cuprinsă între 25 și 28 de grade Celsius, potrivit ANM.